Приложение № 1

към чл.16 от Наредбата за обхвата и методологията за извършване на оценка на въздействието

|  |  |
| --- | --- |
| **ЧАСТИЧНА ПРЕДВАРИТЕЛНА ОЦЕНКА НА ВЪЗДЕЙСТВИЕТО\***  \*Приложете към формуляра допълнителни информация/документи | |
| **Институция:**  Министерство на околната среда и водите  (МОСВ) | **Нормативен акт:**  Наредба за публичния регистър на операторите, които извършват дейности по приложение №1 към чл.3, т.1 от Закона за отговорността за предотвратяване и отстраняване на екологични щети  *(Постановление на Министерски съвет (ПМС) за изменение и допълнение на Наредбата за публичния регистър на операторите, които извършват дейности по приложение №1 към чл.3, т.1 от ЗОПОЕЩ)* |
| За включване в законодателната програма на Министерския съвет (МС) за периода: *второ полугодие на 2020г.* | **Дата:** м. декември 2020г. |
| **Контакт за въпроси:**  Силвия Димитрова, директор на дирекция „Екологична оценка, оценка на въздействието върху околната среда и предотвратяване на замърсяването“ (ЕООВОСПЗ), МОСВ:  [sdimitrova@moew.government.bg](mailto:sdimitrova@moew.government.bg) | Телефон:  02/ 940 6219 |
| 1. Дефиниране на проблема:   Прилагането на разпоредбите на *Наредба за публичния регистър на операторите, които извършват дейности по приложение №1 към чл.3, т.1 от Закона отговорността за предотвратяване и отстраняване на екологични щети* (Наредба), приета с ПМС №317/2008г., обн., ДВ, бр. 109/2008г., изм. и доп., бр. 28/2016г., определи някои практически проблеми при прилагането й/необходимост от допълване/подобряване на текстове, предвид липса на регламентация относно:  - упълномощаване на лица от министъра на околната среда и водите за даване на указания, съобразно чл.6, ал.3 от Наредбата;  - начина на депозиране и вида на декларация за достоверност на данните по чл.6, ал.4 от Наредбата от операторите по чл.17 от ЗОПОЕЩ.  Налице е и възпрепятстване изпълнението на задълженията на длъжностните лица по чл.2, ал.1 от Наредбата, предвид разпоредбата за предоставяне от органите на изпълнителната власт по чл.16 от ЗОПОЕЩ само на интернет адреса, на който е налична информацията по чл.4 от Наредбата, съобразно чл.7, ал.1 от нея, респ. разпоредбата за неуведомяване по чл.8, ал.1 от Наредбата.  **Кратко опишете проблема и причините за неговото възникване. Посочете аргументите, които обосновават нормативната промяна.**  С приетите изменения и допълнения на Наредбата от 2016г. (обн., ДВ, бр. 28/2016г.) възникнаха някои практически проблеми при прилагането й. Аргументите, обосноваващи нормативната промяна са следните:   * В случай, че е налице непълнота в предоставената информация за вписване в регистъра по ЗОПОЕЩ от лицата по чл.16 и чл.17 от ЗОПОЕЩ, съгласно чл.6, ал.3 от Наредбата, длъжностните лица по чл.2 от Наредбата *дават писмени указания с посочване на срок за отстраняване на непълнотите в информацията.* Предвид, че министърът на околната среда и водите е упълномощил лица с експертна длъжност за водене на регистъра, възникна необходимост от регламентиране на упълномощаване на лица от министъра на околната среда и водите за даване на указания, съобразно чл.6, ал.3 от Наредбата, различни от лицата по чл.2, ал.1 от Наредбата, водещи регистъра. Понастоящем, указанията по чл.6, ал.3 от Наредбата се дават само от министъра на околната среда и водите; * Разпоредбите на чл.15 от ЗОПОЕЩ и съответната подзаконова нормативна уредба регламентират създаване и поддържане от министъра на околната среда и водите на публичен регистър, който се публикува на интернет страницата на МОСВ. Функционирането на Информационна система за управление и поддържане на публичния регистър (ИСУППР) по ЗОПОЕЩ е определено с Преходните и заключителните разпоредби (ПЗР) към ПМС № 71 от 1 април 2016г. за изменение и допълнение на Наредбата. Съобразно разпоредбите на §9, ал.3 от ПЗР на Наредбата, операторите предоставят информацията по чл.4 от Наредбата за вписване в публичния регистър по електронен път или на хартиен и електронен носител, след изграждането и внедряването на информационната система (ИС) за поддържане на публичния регистър. ЗОПОЕЩ и Наредбата не определят начина на депозиране на декларацията за достоверност на данните по чл.6, ал.4 от Наредбата. Предоставянето на информация посредством функциониращата ИСУППР е определена само за информацията от данни по чл.4 от Наредбата. В случая има практически проблемпри подаване на декларация по чл.6, ал.4 от Наредбата, тъй като не спада към регламентацията на §9, ал.3 от ПЗР от Наредбата. Ако приемем, че празнотата можем да я допълним с указания по прилагане, то при спазване на регламентираните указания по §3 от Наредбата, е определен само хартиен носител на представянето й.Съобразно т.2 от указанията (*същите са приети на заседание на Колегиум на МОСВ на 25.02.2016г. и публикувани на интернет страницата на МОСВ*)относно представяне на Декларация за достоверност на данните по чл.6, ал.4 от Наредбата, Декларацията се изготвя съгласно Приложение към чл.6, ал.4 на Наредбата и се предоставя само на хартиен носител. Няма изрична регламентация в Наредбата относно начина на депозиране и вида на декларация за достоверност на данните по чл.6, ал.4 от Наредбата от операторите по чл.17 от ЗОПОЕЩ, респ. възможността за подаването й в електронна форма при условията и реда на Закона за електронния документ и електронните удостоверителни услуги (ЗЕДЕУУ); * Предоставянето от органите на изпълнителната власт по чл.16 от ЗОПОЕЩ само на интернет адреса, на който е налична информацията по чл.4 от Наредбата, съобразно чл.7, ал.1, респ. разпоредбата за неуведомяване по чл.8, ал.1 от Наредбата, не осигурява възможност/възпрепятства изпълнението на задълженията на длъжностните лица по чл.2, ал.1 от Наредбата и на органите на изпълнителната власт по чл.16 от ЗОПОЕЩ, ако не е налична взаимовръзка между ИСУППР по ЗОПОЕЩ със съответната ИС на органите на изпълнителната власт по чл.16 от ЗОПОЕЩ, която да отговаря на определени условия. ИС на органите на изпълнителната власт по чл.16 от ЗОПОЕЩ следва да бъде с УЕБ интерфейси за комуникация с външни ИС *(под формата на*[*софтуерна*](https://bg.wikipedia.org/wiki/%D0%A1%D0%BE%D1%84%D1%82%D1%83%D0%B5%D1%80)*система, която предоставя комуникация между*[*взаимносъвместими*](https://bg.wikipedia.org/wiki/%D0%9E%D0%BF%D0%B5%D1%80%D0%B0%D1%82%D0%B8%D0%B2%D0%BD%D0%B0_%D1%81%D1%8A%D0%B2%D0%BC%D0%B5%D1%81%D1%82%D0%B8%D0%BC%D0%BE%D1%81%D1%82)*компютърни системи (Web services)),* чрез която да бъде осъществена връзка с ИСУППР по ЗОПОЕЩ (с възможност за автоматизирано изпращане на данни към ИСУППР по ЗОПОЕЩ при промяна на партида). Броят и видът на наличните електронизирани номенклатури в регистрите на органите на изпълнителната власт по чл.16 от ЗОПОЕЩ следва да отговарят на изискванията на чл.4 и чл.5 от Наредбата. За тези ИС следва да е извършено вписване на електронни услуги, информационни обекти, регистри и/или данни в Регистъра на електронните услуги, Регистъра на информационните обекти и/или Регистъра на регистрите и данните към Министерство на транспорта, информационните технологии и съобщенията и които, по смисъла на електронното правителство, поддържат междуведомствен обмен на заявления.   Предвид горното, цитираните по-горе промени следва да бъдат въведени с предложения проект на акт (*ПМС за изменение и допълнение на Наредбата за публичния регистър на операторите, които извършват дейности по приложение №1 към чл.3, т.1 от ЗОПОЕЩ*).   * 1. **Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство**.   Прилагането на част от разпоредбите в съществуващото законодателство и по-специално на измененията и допълненията на Наредбата от 2016г., цитирани в т.1 по-горе, се изразява в практически проблеми при прилагането й:   * Воденето на регистъра по ЗОПОЕЩ, съобразно чл.2, ал.1 от Наредбата, е от упълномощени от министъра лица (в случая, с експертна длъжност). Предвид, че същите не могат да дават указания, съобразно чл.6, ал.3 от Наредбата, е необходимо регламентиране на упълномощаването на лица, различни от лицата по чл.2 от Наредбата, водещи регистъра. Необходимо е да се променят текстове по чл.6, ал.3 в Наредбата, с цел, облекчаване на министъра на околната среда и водите в извършването на неговите правни действия; * Няма изрична регламентация относно начина на депозиране и вида на декларация за достоверност на данните по чл.6, ал.4 от Наредбата от операторите по чл.17 от ЗОПОЕЩ. В регламентираните с §3. от ПЗР на Наредбата указания, възможността за подаването й е само на хартиен носител, но не и в електронна форма при условията и реда на ЗЕДЕУУ, спазвайки принципите на Общия регламент относно защитата на личните данни; * Предоставянето от органите на изпълнителната власт по чл.16 от ЗОПОЕЩ само на интернет адреса, на който е налична информацията по чл.4 от Наредбата, съобразно чл.7, ал.1, респ. разпоредбата за неуведомяване по чл.8, ал.1 от Наредбата, не дава възможност за изпълнение на задълженията на длъжностните лица по чл.2, ал.1 от Наредбата и на органите на изпълнителната власт по чл.16 от ЗОПОЕЩ, ако не е налична взаимовръзка между ИСУППР по ЗОПОЕЩ със съответната ИС на органите на изпълнителната власт по чл.16 от ЗОПОЕЩ, която да отговаря на условията, цитирани по-горе, т.е, необходимо е постигане на автоматизиран обмен на регистрови данни и информация с централни системи на електронното управление. При съществуващото законодателство, лицата по чл.2, ал.1 от Наредбата следва да вписват ръчно информацията от публичните регистри на изпълнителната власт по чл.16 от ЗОПОЕЩ, които са предоставили само на интернет адреса, на който е налична информацията по чл.4 от Наредбата (чл.7, ал.1 от Наредбата), респ. невъзможно е лицата по чл.2, ал.1 от Наредбата да се проследяват промените на обстоятелствата в регистрите на изпълнителната власт по чл.16 от ЗОПОЕЩ, за да ги отразят в ИСУППР по ЗОПОЕЩ (чл.8, ал.1 от Наредбата).   1. **Посочете дали са извършени последващи оценки на нормативния акт или анализи за изпълнението на политиката и какви са резултатите от тях.**   Не са извършвани последващи оценки или анализи, с изключение на настоящия. | |
| 1. 2. Цели:   *Посочете целите*, *които си поставя нормативната промяна, по конкретен и измерим начин и график (ако е приложимо) за тяхното постигане. Съответстват ли целите на действащата стратегическа рамка?*  Целта на проекта за изменение и допълнение на *Наредбата за публичния регистър на операторите, които извършват дейности по приложение №1 към чл.3, т.1 от ЗОПОЕЩ* е да се осигури преодоляването на проблемите от практическото прилагане на Наредбата и да се подобри прилагането й.  Направени са също допълнения/изменения в ПМС за изменение и допълнение на *Наредбата за публичния регистър на операторите, които извършват дейности по приложение №1 към чл.3, т.1 от ЗОПОЕЩ*, респ. в регламентираните с §3. от ПЗР на Наредбата указания, на основание детайлен преглед на разпоредбите на Наредбата, от гледна точка на опита по прилагането й. С това се постига отстраняване на констатирани пропуски и подобряване на прилагането й. | |
| 3. Идентифициране на заинтересованите страни:  *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.)*  ***Засегната общественост***:  **Органите на изпълнителната власт по чл.16, ал.1 от ЗОПОЕЩ (над 270 бр.) -** органите на изпълнителната власт, които издават лицензи, разрешителни, разрешения и удостоверения за регистрация за извършване на дейности по приложение №1 от ЗОПОЕЩ/за дейности от Приложение №1 от ЗОПОЕЩ:  1. Изпълнителният директор на Изпълнителната агенция по околна среда (по т.1 от Приложение №1 от ЗОПОЕЩ);  2. Директорът на РИОСВ, на чиято територия се извършват дейностите с отпадъци; директорът на РИОСВ, на чиято територия е седалището на заявителя, в случай че се заявяват дейности по събиране и транспортиране на отпадъци; директорът на РИОСВ - София, в случай че се заявяват дейности по събиране и транспортиране на отпадъци, когато заявителят е чуждестранно лице (по т.2 от Приложение №1 от ЗОПОЕЩ);  3. Министърът на околната среда и водите или оправомощено от него длъжностно лице; Изпълнителният директор на Агенцията за проучване и поддържане на река Дунав; кметовете на общини; директорът на басейновата дирекция (по т.3 от Приложение №1 от ЗОПОЕЩ);  4. Изпълнителният директор на Българската агенция по безопасност на храните или оправомощено от него длъжностно лице (за определени дейности по т.5 от Приложение №1 от ЗОПОЕЩ);  5. Изпълнителният директор на ИА „Железопътна администрация“ (за определени дейности по т.7 от Приложение №1 от ЗОПОЕЩ);  6. Министърът на околната среда и водите; министърът на земеделието и храните (за определени дейности по т.8 от Приложение №1 от ЗОПОЕЩ);  7. Министърът на околната среда и водите или оправомощено от него длъжностно лице (по т.9 от Приложение №1 от ЗОПОЕЩ);  8. Министърът на енергетиката (за определени дейности по т.10 от Приложение №1 от ЗОПОЕЩ и по т.11 от Приложение №11 от ЗОПОЕЩ).  **Операторите по чл.17, ал.1 от ЗОПОЕЩ –** операторите, които извършват дейностите по приложение №1 от ЗОПОЕЩ, с изключение на операторите, на които са издадени лицензи, разрешителни, разрешения и удостоверения за регистрация по чл.16, ал.1 от закона:  Това са физически лица/юридически лица, които са оператори по смисъла на т.19 от Допълнителните разпоредби (ДР) на ЗОПОЕЩ:  - т.19 а): *физическо лице, търговец по смисъла на търговски закон, кооперация по Закона за кооперациите, лице по Закона за юридическите лица с нестопанска цел, дружество по Закона за задълженията и договорите, бюджетно предприятие по смисъла на Закона за счетоводството, държавно предприятие, което не е образувано по Търговския закон*;  - т.19 б): *физическо лице, търговец или юридическо лице с нестопанска цел, или бюджетно предприятие по смисъла на националното законодателство на друга държава, което извършва дейност на територията на Република България, включително в случаите, когато са му делегирани права за извършване на такава дейност или притежава разрешително, разрешение или лиценз за дейност.*“.  Регистърът съдържа данни за оператори. Операторите по чл.17, ал.1 от ЗОПОЕЩ предоставят на министъра на околната среда и водите информация по чл.4 от Наредбата и декларация за достоверност на данните по чл.6, ал.4 от Наредбата.  *(Видно от Публичния регистър на операторите, които извършват дейностите по приложение №1 към чл.3, т.1 от ЗОПОЕЩ, броят на операторите към 21.04.2020г. е над 2000).* | |
| 4. Варианти на действие:  *Идентифицирайте основните регулаторни и нерегулаторни възможни варианти на действие от страна на държавата, включително и варианта „без действие".*  Вариант 0. Без действие:  Този вариант би означавал прилагане на Наредбата с нерегламентиране на:   * начина на депозиране и вида на декларация за достоверност на данните по чл.6, ал.4 от Наредбата от операторите по чл.17 от ЗОПОЕЩ, в т.ч. и възможност за представянето й чрез електронна форма при условията и реда на ЗЕДЕУУ, спазвайки принципите на Общия регламент относно защитата на личните данни; * условията, на които следва да отговаря публичния регистър на органите по чл.16 от ЗОПОЕЩ, упоменат в чл.7, ал.1 от Наредбата, респ. интеграцията им с ИСУПРР по ЗОПОЕЩ, с оглед изпълнение на задълженията на лицата по чл. 16, ал.1 от ЗОПОЕЩ за предоставяне на информация по чл.16, ал.1 от закона и по чл.8, ал.2 от Наредбата.   В случай, че не се направят промените въз основа на прегледа на практическото прилагане на Наредбата, няма да се подобри прилагането на Наредбата, в резултат на анализа на практическия опит, който показва необходимост от това, в т.ч. няма да се облекчи министърът на околната среда и водите относно даване на указания, съобразно чл.6, ал.3 от Наредбата.  Очакваният ефект от това би се изразил в затруднение при прилагане на нормативната уредба.  **Вариант 1**. Предприемане на действие:  Този вариант би означавал преодоляване на проблемите, възникнали от прилагането на някои изменения и допълнения на Наредбата от 2016г., като се регламентира:  - упълномощаването на лица от министъра на околната среда и водите за даване на указания, съобразно чл.6, ал.3 от Наредбата;  - депозирането и вида на декларация за достоверност на данните по чл.6, ал.4 от Наредбата от операторите по чл.17 от ЗОПОЕЩ,  - осигуряване на възможност/улесняване изпълнението на задълженията на длъжностните лица по чл.2, ал.1 от Наредбата и на органите на изпълнителната власт по чл.16 от ЗОПОЕЩ, предвид разпоредбата за предоставяне само на интернет адреса, на който е налична информацията по чл.4 от Наредбата, съобразно чл.7, ал.1 от нея, респ. разпоредбата за неуведомяване по чл.8, ал.1 от Наредбата.  Също така, в случай, че се направят промените въз основа на прегледа на практическото прилагане на Наредбата, ще се отстранят констатираните пропуски. Ще се подобри прилагането й в резултат на анализа на практическия опит, който показва необходимост от това.  Предвид гореизложеното, препоръчителният вариант на действие е Вариант 1. | |
| 5. Негативни въздействия:  *Опишете качествено (при възможност - и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни, и кои да са значителни.*  Вариант 0 - Без действие:  Понастоящем министърът на околната среда и водите дава указания, съобразно чл.6, ал.3 от Наредбата. Практиката показва често непълнота в обхвата и съдържанието в многобройните подадени заявления за вписване в публичния регистър по ЗОПОЕЩ, което определя необходимост от изготвяне на голям брой дадени указания от министъра на околната среда и водите по чл.6, ал.3 от Наредбата.  Този вариант би означавал прилагане на Наредбата с нерегламентиране на:   * начина на депозиране и вида на декларация за достоверност на данните по чл.6, ал.4 от Наредбата от операторите по чл.17 от ЗОПОЕЩ, в т.ч. и възможност за представянето й чрез електронна форма при условията и реда на ЗЕДЕУУ, спазвайки принципите на Общия регламент относно защитата на личните данни;   - условията, на които следва да отговаря публичния регистър на органите по чл.16 от ЗОПОЕЩ, упоменат в чл.7, ал.1 от Наредбата, респ. Интеграцията им с ИСУПРР по ЗОПОЕЩ, с оглед изпълнение на задълженията на лицата по чл.16, ал.1 от ЗОПОЕЩ за предоставяне на информация по чл.16, ал.1 от закона и по чл. 8, ал.2 от Наредбата. Към настоящия момент органите на изпълнителната власт вписват информация в собствени регистри. За да изпълнят задължението си по чл.16, ал.1 от ЗОПОЕЩ, съгласно чл.7, ал.2 от Наредбата, те предоставят предоставят интернет адреса, на който е налична информацията по чл.4 от Наредбата. В този случай, лицата по чл.2, ал.1 от Наредбата отново следва ръчно да впишат тази информация в ИСУПРР по ЗОПОЕЩ. Същевеменно, ако не е осигурена връзка между ИСУПРР по ЗОПОЕЩ и ИС на органите по чл.16, ал.1 от ЗОПОЕЩ, описана по-горе, лицата по чл.2, ал.1 от Наредбата нямат възможност да идентифицират промените на обстоятелствата в регистрите на органите по чл.16, ал.1 от ЗОПОЕЩ, за да ги отразят в публичния регистър по ЗОПОЕЩ.  Очакваният ефект от това би се изразил в затруднение при прилагане на нормативната уредба.  **Вариант 1** Предприемане на действие:  В случай, че се направят промените въз основа на прегледа на практическото прилагане на Наредбата, ще се подобри прилагането на Наредбата, в резултат на анализа на практическия опит, който показва необходимост от това, в т.ч. ще се облекчи министърът на околната среда и водите относно даване на указания, съобразно чл.6, ал.3 от Наредбата.  Предприемането на действие ще създаде регламентирана възможност за:  - електронно подаване на Декларация за достоверност на данните по чл.6, ал.4 от Наредбата (*въпреки, че* *при подаване на декларацията по електронен път, с електронен подпис, към настоящия момент няма причина да бъде игнорирано това изявление на операторите, предвид спазване на принципите за подаването на електронния документ, принципите за бързина и икономия на дейности, които обезпечават и изискването за срочност*);  - интеграция с външни ИС, предоставящи информация, свързана със ЗОПОЕЩ и автоматизирана миграция на данни;  Очакваният ефект от това би се изразил в облекчаване при прилагане на нормативната уредба. | |
| 6. Положителни въздействия:  *Опишете качествено (при възможност - и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.*  Вариант 0 - Без действие  При този вариантняма да се осигури преодоляване на идентифицираните проблеми/трудности при прилагане на нормативната уредба, т.е., няма положително въздействие..  Вариант 1 Предприемане на действие:  Ррегламентирана възможност за:  - облекчаване работата на министъра на околната среда и водите относно даване на указания, съобразно чл.6, ал.3 от Наредбата.  - електронно подаване на Декларация за достоверност на данните по чл.6, ал.4 от Наредбата (по този начин ще се облекчат лицата по чл.17 от ЗОПОЕЩ, които могат да подадат декларацията с квалифициран електронен подпис);  - интеграция с външни ИС, предоставящи информация, свързана със ЗОПОЕЩ (предвид функционалните възможности на ИСУППР по ЗОПОЕЩ, в т.ч. лесния за ориентиране и удобен за работа интерфейс на системата, с бърз достъп и лесно въвеждане на всички изискуеми данни в регистъра, чрез избор от списъци и падащи менюта, пести време и ресурси; по този начин се облекчат лицата по чл.16 от ЗОПОЕЩ, които от една страна поддържат собствени регистри, а от друга следва да изпълнят задължението си по чл.16 от ЗОПОЕЩ; ще има полза и за лицата по чл.2, ал.1 от Наредбата, които ще впишат/актуализират информация в ИСУПРР по ЗОПОЕЩ за много по-кратко време);  Очакваният ефект от това би се изразил в улесняване при прилагане на нормативната уредба.  Предвид горното, Вариант 1 би имал пряко положително въздействие. | |
| 7. Потенциални рискове:  *Посочете възможните рискове от приемането на нормативната промяна, включително възникване на съдебни спорове.*  Не са идентифицирани такива. | |
| 1. **Административната тежест за физическите и юридическите лица:**   Ще се повиши  Ще се намали  Няма ефект  Не се очакват негативни ефекти върху административната тежест.  **Създават ли се нови регулаторни режими? Засягат ли се съществуващи режими и услуги?**  Не се създават нови регулаторни режими.  Не се засягат съществуващи режими и услуги. | |
| 9. Създават ли се нови регистри? Не.  *Ако отговорът е „да". Посочете колко и кои са те.*  Не се създават нови регистри.  Предложените промени в проекта за изменение и допълнение на *Наредбата за публичния регистър на операторите, които извършват дейности по приложение №1 към чл.3, т.1 от ЗОПОЕЩ* регламентират интеграция на ИСУППР по ЗОПОЕЩ с други ИС и произтичат от идентифициране на потребността за постигане на автоматизиран обмен на регистрови данни и информация с ИС, поддържащи структурирани данни в обхвата на приложното поле на ЗОПОЕЩ и свързване на регистъра с тях. | |
| 1. 10. Въздействие върху микро, малки и средни предприятия (ММСП):   Актът засяга пряко ММСП  Актът не засяга ММСП  Няма ефект  Проектът за изменение и допълнение на *Наредбата за публичния регистър на операторите, които извършват дейности по приложение №1 към чл.3, т.1 от ЗОПОЕЩ* има въздействие върхуоператори по смисъла на ЗОПОЕЩ, които извършват дейности по приложение №1 на закона. ЗОПОЕЩ не разграничава операторите като ММСП. В случай, че ММСП извършват дейности по приложение №1 на ЗОПОЕЩ, то той ще се отнася и до тях. | |
| 1. 11. Проектът на нормативен акт изисква цялостна оценка на въздействието (ОВ):   Да  Не | |
| 12. Обществени консултации:  *Обобщете най-важните въпроси за неформалните обществени консултации в случай на извършване на цялостна OB или за обществените консултации по чл. 26 от Закона за нормативните актове; посочете индикативен график за тяхното провеждането и видовете консултационни процедури.*  Проектът за изменение и допълнение на Наредбата за публичния регистър на операторите, които извършват дейности по приложение №1 към чл.3, т.1 от ЗОПОЕЩ и оценката на въздействие ще бъдат публикувани в интернет за обществени консултации за 30 дни на:   * Портала за обществени консултации (<http://www.strategy.bg/PublicConsultation>) съгласно чл. 26 от Закона за нормативните актове и * интернет страницата на МОСВ (<http://www.moew.government.bg/bg/ministerstvo/obstestveni-obsujdaniya/>).   След приключването на обществените консултации и преди приемането, съответно издаването на нормативния акт, ще бъде публикувана справка за постъпилите предложения заедно с обосновка за неприетите предложения на Портала за обществени консултации и на интернет страницата на МОСВ. Ще се съгласува по реда на чл.32, ал.1 от Устройствения правилник на МС и на неговата администрация. | |
| 13. Приемането на нормативния акт произтича ли от законодателството на ЕС.  *Моля, посочете изискванията за законодателството на ЕС, включително информацията по т.8.1 и дали е извършена оценка на въздействието на ниво ЕС и я приложете (или връзка към източник).*  Да  Не | |
| 14. Подпис на директор на дирекцията, отговорна за изработването на нормативния акт:  **Име и длъжност:** Силвия Димитрова, директор на дирекция ЕООВОСПЗ, МОСВ  Дата: ……………2020г.  Подпис: …………………… | |